# Cycle Collstrop

L'equip ciclista Cycle Collstrop (codi UCI: COS) és una antiga formació neerlandesa, d'origen belga i després suec, de ciclisme professional en ruta que es creà el 2004 amb el nom de Mr Bookmaker. El 2005 canvià el nom pel d'Unibet.com i s'integrà a l'UCI ProTour el 2007. El febrer de 2007 es prohibí a l'equip lluir el logotip del patrocinador a França per estar prohibida la publicitat d'apostes per internet. A partir del març l'equip passà a anomenar-se Canyon.com a França i Bèlgica. De resultes d'aquesta nova denominació l'equip fou boicotejat per nombroses organitzacions de curses i en especial per les grans voltes i va acabar a desaparèixer a final de temporada.
La marca de bicicletes Collstrop anuncià que prendria el relleu d'Unibet i Canyon com a patrocinador per la temporada 2008, però no pas pel 2009. El Cycle Collstrop es fusionà amb l'equip P3 Transfer-Batavus a final de temporada per tal i va prendre el nom de Vacansoleil el 2009.

## Principals victòries
### Clàssiques

* Campionat de Flandes: Baden Cooke (2007)

### Curses per etapes

* 1 etapa a la Volta a Suïssa: Rigoberto Urán (2007)
* Tres dies de Flandes Occidental: Jimmy Casper (2007)

### Campionats nacionals

* Campionat de Suècia en contrarellotge: Gustav Larsson (2007)
* Campionat de Veneçuela en contrarellotge: José Rujano Guillén (2007)
* Campionat d'Eslovènia en ruta: Borut Bozic (2008)
* Campionat d'Uzbekistan en ruta: Serguei Lagutin (2008)

## Classificacions UCI

Fins al 1998 els equips ciclistes es trobaven classificats dins l'UCI en una única categoria. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 26è | Roger Hammond (63è) |
A partir del 2005 amb l'estrena de la classificació UCI ProTour l'equip s'incorporà com a equip continental professional, participant principalment en el circuit de l'UCI Europa Tour. La taula presenta les classificacions de l'equip al circuit, així com el millor ciclista individual.
UCI Àsia Tour
| Temporada | Classificació per equips | Millor ciclista en la classificació individual |
| 2005 | 26è | Stefan van Dijk (85è) |
| 2008 | 15è | Serguei Lagutin (10è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 8è | Stefan van Dijk (2n) |
| 2006 | 2n | Baden Cooke (6è) |
UCI Oceania Tour
| Temporada | Classificació per equips | Millor ciclista en la classificació individual |
| 2005 | 15è | Ben Day (28è) |
| 2006 | 10è | Jonas Ljungblad (17è) |
El 2007 l'Unibet puja a categoria ProTour. La taula presenta les classificacions de l'equip al circuit, així com el millor ciclista individual.
| Temporada | Classificació per equips | Millor ciclista en la classificació individual |
| 2007 | 20è | Gustav Larsson (57è) |
El 2008 el Cycle Collstrop perd la llicència UCI ProTeam, passant a equip professional continental i participant en les proves dels circuit continental.
| Temporada | Classificació per equips | Millor ciclista en la classificació individual |
| 2008 | 32è | Borut Bozic (30è) |

## Referències

* 1 2 3 «Classificacions UCI 1995-2008». Arxivat de l'original el 2012-01-18. [Consulta: 2 març 2012].
* ↑ «Arxiu de les classificacions UCI ProTour». Arxivat de l'original el 2010-01-29. [Consulta: 2 març 2012].